asau vā́ ādityó deváḥ savitā yádu vā́ eṣá yajñíyaṃ kárma praṇáyati tadánārtaṃ svastyùdr̥cámaśnute devāvyámíti yó devānávadítyetátsakhivídaṃ satrājítaṃ dhanajítaṃ svarjitamiti yá etatsárvaṃ vindādítyetádr̥cétyr̥cā stómaṃ sámardhaya gāyatréṇa rathantarám br̥hádgāyatrávartanī́ti sā́māni svāhéti yájūṃṣi saìṣā́ trayī́ vidyā́ prathamáṃ jāyate yáthaivā̀dò 'mutrā́jāyataivamátha yaḥ sò 'gnirásr̥jyataiṣa sa yó 'ta ūrdhvámagníścīyáte